Z A P I S N I K

14. sjednice Vijeća Mjesnog odbora „Petar Zrinski“ održane
01. srpnja 2022. u prostorijama MO “Petar Zrinski“, Primorska 32,
s početkom u 18 sati



NAZOČNI ČLANOVI VIJEĆA:
Igor Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić

Predsjedava Ivana Živčić, predsjednica Vijeća

Zapisnik vodi: Lucija Kerečin

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Vijeće prihvaća tekst Zapisnika 13. sjednice Vijeća, održane 09. lipnja 2022. godine, s izmjenama.



Na prijedlog predsjednice Vijeće jednoglasno utvrđuje dnevni red:


DNEVNI RED:
[bookmark: _gjdgxs]
1. Godišnji izvještaj o izvršenju Financijskog plana za 2021., donošenje, traži se
2. Zaključak o izmjeni Odluke o izmjenama i dopuni Odluke o  davanju u zakup i na drugo korištenje površina javne namjene, davanje mišljenja
3. Plan malih komunalnih akcija Mjesnog odbora "Petar Zrinski" za 2023. godinu, zaključak, traži se
4. Pitanja, prijedlozi i obavijesti




Ad 1. Godišnji izvještaj o izvršenju Financijskog plana za 2021

U raspravi sudjeluju:

Vijećnica Kobeščak je uočila pogreške u iznosima stavaka navedenim u Godišnjem izvještaju o izvršenju Financijskog plana za 2021. godinu stoga su se vijećnici dogovorili da će donijeti Godišnji plan na 15. sjednici VMO "Petar Zrinski".







Ad. 2. Zaključak o izmjeni Odluke o izmjenama i dopuni Odluke o  davanju u zakup i na drugo korištenje površina javne namjene



Vijeće jednoglasno donosi pozitivno

					MIŠLJENJE 
o  Zaključku o izmjeni Odluke o izmjenama i dopuni Odluke o  davanju u zakup i na drugo korištenje površina javne namjene





Ad. 3. Plan malih komunalnih akcija Mjesnog odbora "Petar Zrinski" za 2023. godinu


U raspravi sudjeluju:


Vijećnik Javorović je predložio da se postavi semafor na križanju Bosanske ulice, Ilice i Krajiške ulice.

Vijećnik Turkalj je predložio da se prije asfaltiranja Krajiške ulice napravi kompletna projektno-tehnička dokumentacija s regulacijom parkirališnih mjesta kako bi se racionalizirao broj parkilišnih mjesta, ispitala potreba za velikim brojem invalidskih mjesta i pješački prijelazi učinili sigurnima. 
Vijećnica Kobeščak je napomenula da se Vijeću treba dostaviti projektno-tehnička  dokumentacija asfaltiranja i crtanja horizontalne signalizacije u Krajiškoj ulici kako bi Vijeće moglo dati svoje mišljenje.
Vijećnica Miličević je spomenula da se Krajiška ulica ulazi u Uspostavu prometnih površina za zajedničko odvijanje biciklističkog i motornog prometa na području Gradske četvrti Donji grad (sharing) te je napomenula da se pri asfaltiranju kolnika Krajiške ulice stave oznake „cesta za dijeljeni promet“.
Vijećnica Miličević je izrazila želju za postavljanjem većeg broja klamerica za bicikle, naročito u Klaićevoj ulici.







Vijeće jednoglasno donosi


					ZAKLJUČAK
o prioritetima za Plan malih komunalnih akcija Gradske četvrti Donji grad za 2023. godinu:


· Izrada projektno-tehničke dokumentacije i asfaltiranje nogostupa punom dužinom u Krajiškoj ulici od Ilice do Prilaza Gjure Deželića
· Izrada projektno-tehničke dokumentacije i asfaltiranje kolnika punom dužinom Krajiške ulice od Ilice do Prilaza Gjure Deželića
· Izrada projektno-tehničke dokumentacije i crtanje nove horizontalne signalizacije parkirališta u Krajiškoj ulici od Ilice do Prilaza Gjure Deželića
· Postavljanje fleksibilnih stupića kod pješačkog prijelaza kod OŠ „Petar Zrinski“ Krajiška ulica 
· Usporavanje prometa u  Ilici, kod križanja Kordunske i Krajiške ulice.

· Izrada projektno-tehničke dokumentacije za popunjavanje drvoreda u Primorskoj ulici i izvedba drvoreda
· Izrada projektno-tehničke dokumentacije za drvored na zelenoj površini na Trgu Vladka Mačeka. katastarska čestica 3635

· Zamjena brave za ulazna vrata DV Krijesnice, Krajiška 7a
· Zamjena dvoja bočna ulazna vrata ograde dvorišta DV Krijesnice, Krajiška 7a
· Postavljanje zaštitne ograde u dvorištu DV Krijesnice, Krajiška 7a
· Nadopuna pješčanika u dvorištu DV Krijesnice, Krajiška 7a
· Postavljanje ograde u dvorištu područnog objekta DV Krijesnice, Kordunska 7

· Postavljanje dva koša za otpatke u parku na Trgu Vladka Mačeka i jednog koša za pseći izmet, koš za otpatke na tramvajskoj stanici u Jagićevoj ulici, koševa za otpatke: križanje Klaićeve ulice i Kačićeve ulice, križanje Klaićeve ulice i Primorske ulice, križanje Klaićeve ulice i Krajiške ulice


· Postavljanje klupe u psećem parku, Prilaz Gjure Deželića 43, katastarska čestica 3902

· Postavljanje stalka „klamerica“ za bicikle u parku u Prilazu Gjure Deželića 43, katastarska čestica 3902
· Postavljanje stalka „klamerica“ za bicikle u parku na Trgu Vladka Mačeka, katastarska čestica 3635
· Postavljanje stalka „klamerica“ za bicikle u parku u Jagićevoj ulici, katastarska čestica 3918






Ad. 4. Pitanja, prijedlozi i obavijesti

Vijećnik Turkalj je upozorio na problem buke zbog koncerata koji se održavaju na Akademiji likovnih umjetnosti koja narušava kvalitetu života stanara okolnih zgrada te je predložio da  problem buke bude točka 15. sjednice VMO "Petar Zrinski" na što se nadovezao vijećnik Javorović s opažanjem da se problem buke pojačao s manifestacijom Festival vatrometa na Bundeku te je predložio da Vijeće raspravi o problemu manifestacije.
Vijećnik Turkalj je pitao kada će početi radovi na biciklističkoj magistrali u Prilazu Gjure Deželića, dao je svoj osvrt na zajedničku sjednicu s komunalnom redarkom te je apelirao na bolju organiziranost komunalnog redarstva jer je uočio veliki problem otpada u MO "Petar Zrinski", kao i cijelom gradu. 


Predsjednica je obavijestila vijećnike o najčešćim problemima građana koje su iznijeli na Danima otvorenih vrata; potrebi za većim brojem kanti za smeće, potrebi za ozelenjavanjem zelenih površina u Mjesnom odboru i potrebi za češćim čišćenjem ulica od smeća i glomaznog otpada. 
Predsjednica je upoznala vijećnice i vijećnike da je dan nalog za uklanjanje nesigurnog objekta u ulazu u park u Prilazu Gjure Deželića 43. 
Predsjednica je upoznala vijećnike s Izmjenama i dopunama Odluke o komunalnom redu prema kojima će  susjedni  MO "Stjepan Radić", MO "Andrija Medulić", MO "Mimara" i područje Britanskog trga imati podzemne spremnike za otpad. Lokacije podzemnih spremnika koje su predložili susjedni mjesni odbori su: spremnik kod Arhitektonskog fakulteta i spremnik kod križanje Prilaza Gjure Deželića i Kačićeve ulice.

Vijećnici žele ubuduće biti obaviješteni o Danima Otvorenih vrata Mjesnog odbora "Petar Zrinski" kako bi sudjelovali u razgovorima s građanima jer nisu bili obaviješteni o održavanju Dana otvorenih vrata u lipnju. 

Dovršeno u 19:10
Zapisnik sastavila: Ivana Živčić



KLASA: 024-08/22-003/1352
[bookmark: _GoBack]URBROJ:251-13-11-1-22-2
Zagreb, 01. srpnja 2022.


Predsjednica 
Vijeća Mjesnog odbora "Petar Zrinski"

Ivana Živčić, v.r.

